འོན་པ་

འོན་པ་ཞེས་ནི་རྣ་བ་འཐིབས་པའམ་སྒྲ་ཐོས་མི་ཐུབ་པ་ལ་གོ་བ་ཡིན། སྤྱིར་བཏང་སེམས་ཅན་གྱི་དབང་པོ་ལྔའི་ཡན་ལག་ཅིག་ཡིན་པའི་རྣ་བའི་དབང་པོའི་ནུས་བ་ལ་སྐྱོན་ཞུགས་པ་ལ་ཟེར།
ནང་དོན།
བོད་ཀྱི་ཆོས་ཀྱི་གཞུང་ལུགས་ནང་དུ་འོན་པ་ཞེས་པ་ནི་སེམས་ཅན་གྱི་སྡུག་བསྔལ་གྱི་རིགས་གཅིག་ཏུ་བརྩིས་ཤིང་། སྤྱིར་ལོང་བ་དང་ལྷན་དུ་དབང་པོ་མ་ཚང་བའི་སེམས་ཅན་གྱི་རིགས་སུ་ཚུད་པ་ཡིན།

ལས་འབྲས་ཀྱི་འབྲེལ་བ། "སྐུ་གསུང་ཐུགས་རྟེན་གྱི་མདུན་གྱི་རོལ་མོའི་སྒྲ་རྒྱུན་བཅད་པ་སོགས་ཀྱི་འབྲས་བུ་འོ༷ན་པ༷ས་ཏེ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས། ༦༩༦ཞེས་གསུངས་བ་ལྟར། ཕ་མེས་ཀྱི་གཞུང་ནང་དུ་འོན་པ་ཞེས་པ་ནི་སྔོན་ཚེ་ན་སྐུ་གསུང་ཐུགས་རྟེན་གྱི་མདུན་དུ་རོལ་མོའི་སྒྲ་རྒྱུན་བཅད་པ་སོགས་ཀྱི་ལས་ཀྱི་འབྲས་བུར་བཤད་འདུག 

བྱང་ཆུབ་སེམས་དཔའི་འཕྲིན་ལས། སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ཐུགས་རྗེ་དང་འཕྲིན་ལས་ཀྱིས་འོན་པ་རྣམས་ཀྱང་སྒྲ་ཐོས་ཐུབ་པར་འགྱུར་ཞེས་པའི་གསུང་ཡང་ཡོད། "ལོང་བ་རྣམས་ཀྱིས་གཟུགས་མཐོང་ཞིང་། །འོན་པས་རྟག་ཏུ་སྒྲ་ཐོས་ཤོག །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས། ༢༣༢ཞེས་འབྱུང་།
དབང་པོའི་ནུས་བ་ཉམ་པ།
འོན་པ་ནི་དབང་པོའི་ནུས་བ་ཉམས་པ་ལས་རྣ་དབང་གི་ནུས་བ་ཉམས་པ་ལ་ཟེར། སྤྱིར་དབང་པོ་མ་ཚང་བ་དང་ནུས་བ་ཉམས་པ་ལ་གཞུང་ནང་དུ་ "ལོང་བ་དང༌། འོན་པ་དང༌། ཡན་ལག་མེད་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། ༢༦༠ སོགས་སུ་དབྱེ་ཞིང་། དེ་ཚོ་ནི་སྡུག་བསྔལ་བ་དང་ཞི་བའི་གཉེན་པོར་བྱེད་རྒྱུའི་གནས་སུ་བརྩིས།
 སྨོན་ལམ་དུ་འང་།
སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་འཕྲིན་ལས་ཀྱིས་འོན་པ་རྣམས་ཀྱང་རྣ་བ་དགས་ཏེ་སྒྲ་ཐོས་པར་འགྱུར་ཞེས་པའི་གསུང་ཡང་ཡོད། "ལོང་བ་རྣམས་མིག་འབྱེ། འོན་པ་རྣམས་རྣ་བ་དག སྨྱོས་པ་རྣམས་དྲན་པ་རྙེད།"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས། ༧༣༢ ཞེས་པ་ལྟ་བུ་ཡིན། འདི་ནི་སངས་རྒྱས་ཀྱིས་གྲོང་ཁྱེར་དུ་གཤེགས་པའི་སྐབས་སུ་ཆོ་འཕྲུལ་གྱི་སྒོ་ནས་བྱུང་བའི་གནས་ཚུལ་ཞིག་ཡིན།

གཞན་ཡང་འོན་པ་རྣམས་ནི་དགེ་བ་བསྔོ་བའི་ཡུལ་དུ་གྱུར་ཅིང་། "ལོང་བ་རྣམས་ཀྱིས་མིག་གིས་གཟུགས་མཐོང་ཞིང་འོན་པས་རྟག་ཏུ་སྒྲ་ཐོས་པར་ཤོག །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས། ༣༤༧ཅེས་དགེ་བའི་རྩ་བ་སེམས་ཅན་འདི་རྣམས་ལ་བསྔོ་ནས་དེ་ཚོའི་སྡུག་བསྔལ་སེལ་ཐབས་ཀྱི་སྨོན་ལམ་འདེབས་འདུག
བསྡུས་དོན།
འོན་པ་ཞེས་པ་ནི་རྣ་བ་འཐིབས་ཏེ་སྒྲ་ཐོས་མི་ཐུབ་པའི་སེམས་ཅན་ལ་ཟེར་བ་ཞིག་ཡིན། བོད་ཀྱི་ཆོས་ཀྱི་གཞུང་ལུགས་ནང་དུ་འདི་ནི་དབང་པོ་མ་ཚང་བའི་སེམས་ཅན་གྱི་རིགས་གཅིག་ཏུ་བརྩིས་ཏེ། སྨོན་ལམ་དང་བསྔོ་བའི་ཡུལ་དུ་གྱུར་ཡོད། སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ཐུགས་རྗེ་དང་འཕྲིན་ལས་ཀྱིས་འོན་པ་རྣམས་ཀྱང་སྒྲ་ཐོས་ཐུབ་པར་འགྱུར་ཞེས་པའི་ཡིད་ཆེས་ཡོད། དེ་བཞིན་དུ་འདི་ནི་སྔོན་གྱི་ཉེས་ལས་ཀྱི་འབྲས་བུ་ཞིག་ཏུ་ཡང་བལྟ་བ་ཡིན།
ལུང་ཁུངས།